Prima reacţie a lui ÎPS Teodosie după ce a fost sancţionat de Sfântul Sinod: "Ne rugăm"
Arhiepiscopul Tomisului, Înalt Prea Sfinţitul Teodosie, a afirmat, vineri, că nu vorbeşte acum despre înfiinţarea Mitropoliei Tomisului şi a menţionat că este o perioadă în care ne pregătim de postul cel mare şi în fiecare zi ne rugăm.
Arhiepiscopul Tomisului a fost întrebat, vineri dimineaţă, despre înfiinţarea Mitropoliei Tomisului.
"Nu vorbim acum de Mitropolie, ne rugăm. Ne pregătim de postul cel mare şi în fiecare zi ne rugăm", a afirmatb prelatul.
Întrebat cum i se pare ceea ce s-a discutat la şedinţa Sfântului Sinod, Arhiepiscopul Tomisului a răspuns: "Nu comentez acum. Merg la Sfânta Slujbă".
El a mai fost întrebat dacă este obosit pentru că a avut un program încărcat în ultima perioadă.
"Nu sunt. Aşa e tot timpul, încărcat trebuie să fie", a menţionat ÎPS Teodosie.
Cancelaria Sfântului Sinod al Bisericii Ortodoxe Române a anunţat, joi, că Arhiepiscopul Tomisului, IPS Teodosie, va fi sancţionat pentru acţiunile din ultima perioadă, cu "dojană sinodală scrisă". El a fost găsit vinovat de "răzvrătire, indisciplină şi presiune publică". Dacă va recidiva, va fi trimis în faţa Consistoriului Arhieresc Prim.
Sursa: News.ro
Dată publicare:
01-03-2024 10:41